Mənsur Vəkilov

Mənsur Vəkilov () — şair, tərcüməçi, ssenarist, jurnalist. Əməkdar incəsənət xadimi (2003), "Literaturnıy Azerbaydjan" jurnalının baş redaktoru.

Görkəmli səhiyyə təşkilatçısı Fəxri Vəkilovun oğlu, ADR Parlamentinin üzvü, Azərbaycanda səhiyyənin ilk təşkilatçılarından biri olan Məmmədrza ağa Vəkilovun nəvəsi.

 Həyatı 
1939-cu ildə Bakıda ziyalı ailəsində ailəsində anadan olmuşdur. Əslən Qazax rayonunun Yuxarı Salahlı kəndinin Vəkilovlar soyundandır. 1961-ci ildə Azərbaycan Dövlət Universitetinin bitirmişdir. 1963-cü ildən Azərbaycan Yazıçılar Birliyinin orqanı olan "Литературный Азербайджан" jurnalında çalışmış,ədəbi işçidən Baş redaktora kimi böyük bir yol keçmişdir. Azərbaycan ədəbiyyatının rus dilində təbliği kimi mühüm işin başında duranlardan biri, Azərbaycan yazıçılar birliyinin katibi olmuşdur. Onun qələmindən çıxan nəzm nümunələri Ukrayna, gürcü, latış və digər xalqların dillərinə tərcümə olunmuşdur. Onun şeirlərini rus dilindən doğma dilimizə S.Məmmədzadə,N.Həsənzadə,F.Qoca, Ə.Muxtar, Ç. Əlioğlu tərcümə etmişlər.

Mənsur Vəkilov böyük tərcüməçilik fəaliyyətilə məşğul olmuş Səməd Vurğun, Hüseyn Arif, Vaqif Səmədoğlu, Əbülhəsən, Bəxtiyar Vahabzadə, Əli Kərim, Fikrət Qoca, Sabir Əhmədov, Vaqif Musa, Əkrəm Əylisli, Çingiz Əlioğlunun bir sıra şer və əsərlərini rus dilində səsləndirilmişdi.

Mənsur Vəkilov öz vətənində geniş oxucu kütləsi üçün müəyyən dərəcədə yad dildə – rusca yazıb, yaratsa da , öz dədə-baba yurdunun mənəvi örnəklərinə qırılmaz tellərlə bağlı, VARİSLİK DUYĞUSUNUN ÇOX GÜCLÜ OLDUĞU BİR SƏNƏTKARDIR. ONUN YARADICILIĞI BARƏDƏ ƏDƏBİ TƏNQİDİN FİKRİ BELƏDİR: o, sözün,sənətin qədrini bilən, şairlik adını uca tutan bir şəxsdir. Yazdıqları hay-küydən uzaq, təmkinli, həyalı poetik nümunədir.

2009-cu ildə Bakıda vəfat etmişdir.

 Ailəsi   
Mənsurun Vəkilovun xanımı İradə Vəkilova (1935-1998) görkəmli jurnalist, "Bakinski raboçi" qəzetinin baş redaktoru idi. Onun da qələmindən bir sıra əsərlər çıxmışdır. Iradə xanım Bakıda 2-ci Fəxri Xiyabanda dəfn olunmuşdur.
İki övladı vardır: Məmmədrza (1964) və Rəna (1971).

 Mükafatları 
 "Əməkdar incəsənət xadimi" — 27.01.2003

"Şərəf nişanı" ordeni və "Azərbaycan SSR Ali Soveti Rəyasər Heyətinin fəxri fərmanı ilə təltif edilmişdir.

 Əsərləri 
Rus dilində: Serlər (1970), Avar səsi (1970), Son etiraf (1977), Qarçıdan atılan güllə (1980), Lirika (2002);

Azərbaycan dilində: Payız uçuşu (1983).

 Mənbə 
İsmayıl Umudlu. Vəkiloğulları, Bakı, "QAPP-poliqraf" nəşriyyatı,  2003,  səh.390-391, 536 səh.

 Həmçinin bax 
 Məmmədrza ağa Vəkilov
 Fəxri Vəkilov
 Mustafa bəy Vəkilov
 Rəhim bəy Vəkilov
 Mədinə Qiyasbəyli (Vəkilova)
 Mehdixan Vəkilov
 Səməd Vurğun
 Yusif Səmədoğlu
 Vaqif Səmədoğlu
 Aybəniz Vəkilova
 Cavanşir Vəkilov

Filmoqrafiya
Anın quruluşu (film, 1980)(tammetrajlı bədii film)-mahnı mətninin müəllifi
Bağlı qapı (film, 1981) 
Ötən ilin son gecəsi (film, 1983)

 İstinadlar 

Kateqoriya:Vəkilovlar
Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:Azərbaycan tərcüməçiləri
Kateqoriya:Azərbaycanlı tərcüməçilər
Kateqoriya:Azərbaycan dilindən tərcümə edənlər
Kateqoriya:XXI əsr tərcüməçiləri
Kateqoriya:XX əsr tərcüməçiləri
Kateqoriya:Azərbaycan Respublikası Prezidentinin fərdi təqaüdçüləri
Kateqoriya:Birinci Fəxri xiyabanda dəfn olunanlar
Kateqoriya:SSRİ şairləri
Kateqoriya:SSRİ tərcüməçiləri
Kateqoriya:XXI əsr şairləri
Kateqoriya:XX əsr şairləri